
Hospitering på Palliativ enhet, på Askim sykehus våren 2003

Palliativ enhet er et døgntilbud til alvorlig syke kreftpasienter, og pasienter med en annen alvorlig lidelse. Med palliasjon forstås Undrende behandling, pleie og omsorg. Grunnideen er en helhetlig omsorg der en søker å imøtekomme den enkelte pasient og pårørendes behov.

Avdelingen består av 6 senger og lokaler som er godt tilrettelagt for denne pasientgruppens behov. Det er god bemanning, 3-4 på dagen, 2 på kvelden og 1 på natten. Det er alltid sykepleier på vakt. Det er tilsynslege i 25% stilling.

Med en god bemanning kan det gis helhetlig og individuell omsorg, og det blir mulig å møte de psykiske og eksistensielle behovene hos pasient og pårørende.

Palliativ enhet har personell med stor grad av erfaring fra kreftomsorg. De satser på å arbeide tverrfaglig, og har et nært samarbeid med hjemmesykepleien. De kan dra ut til pasienter som er hjemme når det er ett ønske fra pasient og hjemmesykepleien.

Det var en interessant og lærerik dag vi hadde her, og vi kan på det varmeste anbefale andre å ta en dag her.
